text: কুকীর্তির যে ভয়ঙ্কর বর্ণনা দিল ভণ্ডপীর, আতকে উঠবেন - ZoomBangla News
  slider • অপরাধ/দুর্নীতি • আইন-আদালত • জাতীয়
  কুকীর্তির যে ভয়ঙ্কর বর্ণনা দিল ভণ্ডপীর, আতকে উঠবেন
  নারীদের মধ্যে যারা নিঃসঙ্গ জীবনযাপন করতেন, তারাই ছিলেন ভণ্ডপীর আহসান হাবিব পিয়ারের টার্গেট। মেয়েদের এই নিঃসঙ্গতার সুযোগ নিয়ে সামাজিক যোগাযোগ মাধ্যমে সম্পর্ক গড়ে তুলত পিয়ার। শুরু হতো ভিডিও চ্যাটিং। এরপর বাসায় ডেকে শারীরিক সম্পর্ক স্থাপনে বাধ্য করত। না জানিয়ে ভিডিও ধারণ করে রাখত এসব দৃশ্য। তারপর শুরু হতো প্রতারণা।
  মামলার তদন্ত সংশ্লিষ্ট কর্মকর্তারা বলেন, নিজের সুন্দর চেহারা এবং ইসলামি জ্ঞানকে অপব্যবহার করে অসংখ্য মেয়ের জীবন নষ্ট করেছে এই ভণ্ডপীর। বিভিন্নজনকে সাহায্য করার কথা ভিডিও ইউটিউবে প্রচার করে নিজের ব্যাংক ও বিকাশ নম্বরে মোটা অঙ্কের অর্থ এনে আত্মসাৎ করে সে। গত তিন বছরে এভাবেই গাড়ি-বাড়ির মালিক হয়েছে এই প্রতারক। ওই কর্মকর্তারা আরও বলেন, তার প্রতারণার কাজে ব্যবহৃত জনতা ব্যাংকের নতুন আরেকটি অ্যাকাউন্টের সন্ধান পাওয়া গেছে। তবে কত টাকা লেনদেন হয়েছে সেটা জানা যায়নি।
  ওই কর্মকর্তা বলেন, তার প্রতারণার আরেকটি মাধ্যম ছিল 'এএইচপি' নামের অনলাইন টেলিভিশন। সেখানে বিভিন্ন ভিডিও আপলোড করে প্রতারণা করেছে। দেশের প্রচলিত আইনানুযায়ী এভাবে সে টেলিভিশন চালাতে পারে না। তাই তার বিরুদ্ধে আরেকটি মামলা করা হবে বলেও জানান এ কর্মকর্তা। এখানে ক্লিক করে ভন্ডপীরের ভন্ডামীর ভিডিও দেখুন।